CELEX: 62011TN0592
Language: mt
Date: 2011-11-22 00:00:00
Title: Kawża T-592/11: Rikors ippreżentat fit- 22 ta’ Novembru 2011 — Anbouba vs Il-Kunsill

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/62
            
         
      Rikors ippreżentat fit-22 ta’ Novembru 2011 — Anbouba vs Il-Kunsill
      (Kawża T-592/11)
      (2012/C 25/118)
      Lingwa tal-kawża: il-Franċiż
      
         Partijiet
      
      
         Rikorrent: Issam Anbouba (Homs, Is-Sirja) (rappreżentanti: M.-A. Bastin u J. M. Salva, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli fl-intier tiegħu;
               
            
                  —
               
               
                  tiddikjara l-fondatezza tal-motivi kollha tiegħu;
               
            
                  —
               
               
                  tawtorizza t-tgħaqqid ta’ dan ir-rikors mar-rikors T-563/11;
               
            
                  —
               
               
                  tiddikjara li l-atti kkontestati jistgħu jiġu annullati parzjalment peress li l-parti tal-atti li għandhom jiġu annullati jistgħu jiġu sfilzati mill-att sħiħ,
               
            
                  —
               
               
                  Konsegwentement,
                  
                              —
                           
                           
                              tannulla parzjalment id-Deċiżjoni tal-Kunsill 2011/685/PESK tat-13 ta’ Ottubru 2011 u r-Regolament tal-Kunsill (UE) Nru 1011/2011 tat-13 ta’ Ottubru 2011 billi isem Issam ANBOUBA u r-riferimenti għalih jitneħħew mil-lista ta’ sostenituri tar-reġim attwali fis-Sirja;
                           
                        
                              —
                           
                           
                              sussidjarjament, tannulla d-Deċiżjoni tal-Kunsill 2011/685/PESK tat-13 ta’ Ottubru 2011 u r-Regolament tal-Kunsill (UE) Nru 1011/2011 tat-13 Ottubru 2011 dwar miżuri ristrettivi fid-dawl tas-sitwazzjoni fis-Sirja;
                           
                        
            
                  —
               
               
                  fin-nuqqas ta’ dan, tiddikjara dawn id-deċiżjonijiet u r-regolamenti bħala mhux applikabbli fir-rigward ta’ Issam ANBOUBA u tordna li ismu u r-riferimenti għalih jitneħħew mil-lista ta’ persuni suġġetti għas-sanzjonijiet tal-Unjoni Ewropea;
               
            
                  —
               
               
                  tikkundanna lill-Kunsill għal ħlas ta’ Euro wieħed f’danni u interessi fuq bażi provviżorja bħala kumpens għad-danni morali u materjali subiti b’riżultat tal-inklużjoni ta’ isem Issam ANBOUBA fost is-sostenituri tar-reġim attwali fis-Sirja;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrent ressaq żewġ motivi li huma essenzjalment identiċi jew simili għal dawk invokati fil-kuntest tal-kawża T-563/11, Anbouba vs Il-Kunsill.